се прилагат в срок от 3 години след влизане в сила на настоящото споразумение.
 (5) Вътрешен воден транспорт
 Функциониране на пазара
 Директива 96/75/ЕИО на Съвета от 19 ноември 1996 г. относно системите за чартиране и ценообразуване във вътрешния и международния вътрешен воден транспорт в Общността
 График: разпоредбите на директивата започват да се прилагат в срок от 5 години след влизане в сила на настоящото споразумение.
 Достъп до професията
 Директива 87/540/ЕИО на Съвета относно достъпа до професията на превозвач на товари по вода в областта на националния и международен транспорт и относно взаимното признаване на дипломи, удостоверения и други официални документи за професионална квалификация
 График: разпоредбите на директивата започват да се прилагат в срок от 3 години след влизане в сила на настоящото споразумение.
 Директива 96/50/ЕО на Съвета относно хармонизирането на условията за получаване на национално удостоверение за капитан на плавателен съд за превоз на стоки и пътници по вътрешноводни пътища в Общността
 График: разпоредбите на директивата започват да се прилагат в срок от 5 години след влизане в сила на настоящото споразумение.
 Безопасност
 Директива 2006/87/ЕО на Европейския парламент и на Съвета от 12 декември 2006 г. за установяване на технически изисквания за плавателните съдове по вътрешни водни пътища
 График: разпоредбите на директивата ще бъдат транспонирани в рамките на Дунавската комисия.
 Директива 2008/68/ЕО на Европейския парламент и на Съвета от 24 септември 2008 г. относно вътрешния превоз на опасни товари
 График: разпоредбите на директивата започват да се прилагат за целия вътрешен воден транспорт на опасни стоки в рамките на международния трафик в срок от 1 година след влизане в сила на настоящото споразумение, а за националния трафик — в срок от 3 години след влизане в сила на настоящото споразумение.
 Речни информационни услуги
 Директива 2005/44/ЕО на Европейския парламент и на Съвета от 7 септември 2005 г. относно хармонизираните речни информационни услуги (RIS) относно вътрешните водни пътища на Общността
 График: разпоредбите на директивата започват да се прилагат в срок от 5 години след влизане в сила на настоящото споразумение.
 ПРИЛОЖЕНИЕ XXXIII КЪМ ГЛАВА 7
 ТРАНСПОРТ
 1.
 Страните по споразумението признават важността на подобряването на транспортните връзки, като тяхното осъществяване стане по-гладко, по-безопасно и по-надеждно. Това е от взаимна полза за ЕС и Украйна. Страните по споразумението ще си сътрудничат за по-нататъшното развитие на транспортните връзки, по-специално чрез:
 а)
 сътрудничество в областта на политиката, подобряване на административните процедури при преминаването на граници и премахване на проблемните участъци в инфраструктурата;
 б)
 сътрудничество с дискусионната група по въпросите на транспорта в рамките на Източното партньорство — постоянна рамка за сътрудничество, целяща постигането на резултати в областта на транспорта между ЕС и държавите от Източното партньорство;
 в)
 сътрудничество с международните финансови институции, което може да допринесе за подобряване на транспорта;
 г)
 доразвиване на украинския координационен механизъм и информационна система за гарантиране на ефективност и прозрачност на планирането на инфраструктурата, включително системи за управление на движението, таксуване и финансиране;
 д)
 предприемане на действия за улесняване на преминаването на границите в съответствие с разпоредбите в частта за митниците на настоящото споразумение, които целят подобряването на функционирането на транспортната